ลุ้น SET รีบาวด์! ตามดาวโจนส์ หวังนลท.ชะลอขายหุ้นแบงก์
แนวโน้ม SET เช้าฟื้นตัวตามดาวโจนส์ ขานรับเฟดส่งสัญญาณขึ้นดอกเบี้ย 0.25% ประชุมเดือนก.พ.นี้ ขณะเดียวกันนักลงทุนน่าจะชะลอขายหุ้นกลุ่มแบงก์หลังรับรู้ปัจจัยลบไปพอสมควรแล้ว วางกรอบแนวรับ 1,664-1,672 จุด แนวต้าน 1,684-1,691 จุด
แนวโน้ม SET เช้าฟื้นตัวตามดาวโจนส์ ขานรับเฟดส่งสัญญาณขึ้นดอกเบี้ย 0.25% ประชุมเดือนก.พ.นี้ ขณะเดียวกันนักลงทุนน่าจะชะลอขายหุ้นกลุ่มแบงก์หลังรับรู้ปัจจัยลบไปพอสมควรแล้ว วางกรอบแนวรับ 1,664-1,672 จุด แนวต้าน 1,684-1,691 จุด
23 ม.ค. 2566

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้คาดฟื้นตัวขึ้นได้ตามดัชนีดาวโจนส์ที่ปรับตัวขึ้นในวันศุกร์ขานรับธนาคารกลางสหรัฐ (เฟด) ส่งสัญญาณปรับขึ้นอัตราดอกเบี้ยเพียง 0.25% ในการประชุมเดือน ก.พ. หลังตัวเลขเงินเฟ้อผ่านจุดสูงสุดไปแล้ว
ขณะที่นักลงทุนน่าจะชะลอการขายหุ้นกลุ่มธนาคารพาณิชย์หลังตอบรับปัจจัยลบต่างๆ ไปค่อนข้างมากแล้วเมื่อวันศุกร์ที่ผ่านมา รวมถึงคาดว่าแรงหนุนจากหุ้น Domestic play คงจะกลับเข้ามาประคองตลาดเอาไว้ได้ ให้แนวรับไว้ 1,664-1,672 จุด และแนวต้าน 1,684-1,691 จุด